DA
C 63/36
Den Europæiske Unions Tidende
20.2.2023
Rettens dom af 14. december 2022 — Green Power Technologies mod Kommissionen (Sag T-753/20) (1) (Voldgiftsbestemmelse – syvende rammeprogram for forskning, teknologisk udvikling og demonstration (2007-2013) – tilskudsaftale – tilskudsberettigede omkostninger – rapport fra OLAF, hvori det fastslås, at visse afholdte udgifter ikke er tilskudsberettigede – tilbagebetaling af de udbetalte beløb – bevisbyrde – forordning (EU, Euratom) nr.
883/2013 – begrundelsespligt – ugrundet berigelse – annullationssøgsmål – OLAF’s rapport – retsakt, der ikke kan gøres til genstand for et søgsmål – afvisning) (2023/C 63/44) Processprog: spansk Parter Sagsøger: Green Power Technologies, SL (Bollullos de la Mitación, Spanien) (ved advokaterne A. León González og A. Martínez Solís) Sagsøgt: Europa-Kommissionen (ved B. Araujo Arce og J. Estrada de Solà, som befuldmægtigede) Intervenient til støtte for sagsøgte: Kongeriget Spanien (ved L. Aguilera Ruiz og Á.
Ballesteros Panizo, som befuldmægtigede)
Sagens genstand Sagsøgeren har med søgsmålet nedlagt påstand dels i henhold til artikel 263 TEUF om annullation af rapporten af 9. juli 2018 fra Det Europæiske Kontor for Bekæmpelse af Svig (OLAF) med referencen B.4(2017)4393, dels i henhold til artikel 272 TEUF om, at det for det første fastslås, at de beløb, som Europa-Kommissionen har udbetalt i forbindelse med opfyldelsen af tilskudsaftale nr.
2567509, der blev indgået under det syvende rammeprogram for forskning, teknologisk udvikling og demonstration (2007-2013) med henblik på finansiering af flere tilsvarende projekter, herunder bl.a.
Powair-projektet, der vedrører udvikling af »zink-luftbatterier til distributionsnet for elektricitet«, og i hvilken forbindelse der er fremsat krav om tilbagebetaling ved debetnota nr.
3242010798, svarer til de tilskudsberettigede omkostninger, og for det andet, at de beløb, som Kommissionen fremsatte krav om ved debetnota nr.
3242010800 om kontraktmæssige sanktioner ikke er tilskudsberettigede.
Konklusion 1) Sagen afvises.
2) Green Power Technologies, SL bærer sine egne omkostninger og betaler de af Europa-Kommissionen afholdte omkostninger.
3) Kongeriget Spanien bærer sine egne omkostninger.
(1)
EUT C 53 af 15.2.2021.
Rettens dom af 14. december 2022 — PKK mod Rådet (Sag T-182/21) (1) (Fælles udenrigs- og sikkerhedspolitik – restriktive foranstaltninger mod PKK med henblik på at bekæmpe terrorisme – indefrysning af midler – fælles holdning 2001/931/FUSP – forordning (EF) nr.
2580/2001 – anvendelighed på situationer med væbnet konflikt – terrorgruppe – faktuelt grundlag for afgørelserne om indefrysning af midler – afgørelse truffet af en kompetent myndighed – myndighed i et tredjeland – fornyet prøvelse – begrundelsespligt – proportionalitet – ret til forsvar – ret til effektiv domstolsbeskyttelse) (2023/C 63/45) Processprog: engelsk Parter Sagsøger: Kurdistan Workers’ Party (PKK) (ved advokaterne A. van Eik og T. Buruma)